en vi da de en en de de da da da da da da id en de da en da da da da da da en en da da tr da da en da pl en en en da da da da da da en sv en en sv nb da de en fr da da en da da en fi da da da de nl da en
H1: Ny skuffende indsats - men sejr trods alt - Hafnia Floorball Club
Kirk - 28. september 2015
Hafnia havde en del at revanchere fra midtugen, men den spillemæssige forløsning udeblev i søndagens aftenopgør mod CBS.
At der overhovedet var spænding om resultatet forud for 3. periode, var svært at forstå for Hafnia-mandskabet, der i den grad havde været “skoledrengene” overlegne i 40 minutter, men kun scoret 2 mål på anslået 25-30 gode muligheder. Da CBS omvendt havde scoret på 2 af sine 4 skud indenfor målrammen, hang frustrationerne uden på de hvide trøjer.
I sådanne situationer er rutine en uvurderlig størrelse, og derfor kunne det næppe være anderledes, end at dagens helt skulle blive mr. Hafnia, Lars Neubert, der i Hafnias eneste powerplay viste den kølighed foran kassen, som holdkammeraterne i den grad manglede på dagen.
Hafnia trak til slut en alt for snæver sejr på 4-2 hjem, men mod en blot lidt bedre modstander var pointene nok ikke tilfaldet amagerkanerne.
På søndag venter Lyngby i Sundbyhallen, og der er tradition for højintense opgør, når holdene krydser klinger. Det ville være kærkomment, om Hafnia kunne finde et ekstra gear eller 3 frem til opgøret. Samtidig kan Hafnia til kampen præsentere en “ny” spiller, som med garanti vil udgøre en forstærkning.
Endelig blev det mandag en kendsgerning, at Hafnia avancerer i pokalturneringen trods det snævre nederlag til Copenhagen, idet Valby-holdet benyttede en ulovlig finne i opgøret. Hafnia er selvfølgelig kede af at skulle gå videre på en skrivebordsafgørelse, men omvendt udgør chancen for at møde et så stærkt mandskab som Benløse en unik mulighed for “motionisterne”, og trods sympatien for navnlig Schow og Parbo skylder Hafnia ikke Copenhagen noget.
CBS Floorball – Hafnia FC 2-4 (0-2, 2-0, 0-2)
1. 05:07 0-1 Rasmus Enevoldsen (Peter Steen Jensen)
1. 06:49 0-2 Anders Terkelsen (Kristian Nørhave)
2. 09:01 1-2 Andreas Mogensen (Casper Vesterskov)
2. 11:28 2-2 Mads Voldum (Andreas Mogensen)
2. 16:08 U2 Anders Terkelsen, Hafnia
2. 18:20 U2 Anders Terkelsen, Hafnia
3. 06:05 U2 Mads Voldum, CBS
3. 06:51 2-3 Lars Neubert (Kristian Nørhave) PP
3. 14:08 2-4 Peter Steen Jensen (uass.)
3. 19:54 Timeout, CBS
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club